સબ ઇન્સેપકટર એક મહિલા વકીલ સાથે હોટેલમાં જમવા આવ્યા હતા, આ દરમિયાન હોટલના માલિકો સાથે વાકયુદ્ધ થયું હતું. સૂત્રોના જણાવ્યા મુજબ, શુક્રવારે મોડી રાત્રે મેરઠના કંકરખેડા વિસ્તારમાં સ્થિત એક હોટેલમાં યુપી પોલીસના સબ-ઇન્સપેકટર એક મહિલા સાથે જમવા પહોંચ્યા હતા. હોટેલમાં જમવાનો ઓર્ડર મોડો લવાતા વેઇટર સાથે બબાલ થઇ હતી. જોતજોતામાં ઘટનાએ ઉગ્ર સ્વરૂપ લઇ લીધું હતું. ભાજપના કોર્પોરેટર મનીશ કુમારે સબ-ઇન્સેપકટર સુખપાલને ગાળો ભાંડી હતી અને બાદમાં તેણે સબ-ઇન્સેપકટરને ઢોર માર માર્યો હતો.